Supertaal - RDF-voer
type: channel
description: Kom praat saam!
items: 'n koekie seep

'n koekie seep
type: item
description: diep in die ingewande van die aarde boor en grawe die mynwerker op soek na daardie stuk rots wat die korrekte edelmetaal bevat wat die mynbase verlang aan die einde van sy uitputtende skof smag hy na ‘n koekie seep om die stof en sweet van sy moeë liggaam mee af te was op die sportveld dryf die sportman sy liggaam tot die uiterste krag om die korrekte punte te behaal wat die sportbase verlang aan die einde van sy uitmergelende spel smag hy na ‘n koekie seep om die sweet en pyn van sy moeë liggaam mee af te was op die oorlogsveld veg die soldaat met bomenslike krag om die sukses te behaal wat die oorlogsbase verlang aan die einde van sy bloedige geveg smag hy na ‘n koekie seep om die bloed en skrapnel van sy deurboorde liggaam mee af te was in die dieretreintrok probeer die oorlogsgevangene met sy laaste krag om die bestemming te bereik waarheen die trein hom neem aan die einde van sy vreesbevange reis smag hy na ‘n koekie seep om die liggaamsvuil en lyding van sy lewensmoeë liggaam mee af te was dit was daardie verlange na ‘n koekie seep wat soveel mense deur die Nazi-gaskamers na hul dood gedryf het
creator: Louis Basson
date: 2022-07-07T21:10:37-00:00